Die Priester (1 Manne Van Geloof-Reeks)(Sagteband)
Leer ken Aäron soos nog nooit tevore nie in hierdie aangrypende boek deur Francine Rivers.
In die geskiedenis van die Bybel is daar mans wat op die agtergrond gewerk het om die ewigheid stilweg te verander nie. Hulle was nie die groot name of leiers nie, maar mans wat die leier ondersteun het om sy Goddelike roeping te vervul. Aäron was een van hier­die mans.
In Die priester ont­moet lesers Moses se ouer broer, Aäron, die eerste hoëpriester van Israel. Hoe sal Aäron vir Moses ondersteun terwyl hy sukkel om God se plan vir sy eie lewe te aanvaar?
Kom word geïnspireer deur hoe hierdie oën­skyn­lik sekondêre karakter 'n sleutelrol speel in die on­der­steuning van sy leier, maar ook hoe hy 'n ewige im­pak maak op die Christelike ge­loof.
Francine Rivers skryf al vir meer as 30 jaar. Van 1976 tot 1985 het sy vir die sekulêre mark geskryf en verskeie toekennings ontvang. Nadat sy in 1986 tot bekering gekom het, het sy haar eerste Christelike boek geskryf. Sedertdien het sy al verskeie toe­ken­nings ontvang, onder andere 'n ECPA Gold Medallion en die voortreflike Romance Writers of America Rita Award.
Hierdie boek is die eerste van vyf oor Bybelse geloofsmanne wat in die skadu van ander gedien het. Al was dié manne van Oosterse afkoms en het hulle in antieke tye geleef, het hulle verhaal betrekking op ons eie lewe en op die moeilike kwessies waarmee ons vandag steeds worstel. Hulle was die pasaangeërs. Hulle was heldhaftig. Hulle het gewaag. Hulle het die onverwagte gedoen. Hulle het 'n uitdagende lewe gelei en soms het hulle foute gemaak – groot foute. Hierdie manne was nie volmaak nie, en tog het God hulle in sy oneindige genade in sy volmaakte plan gebruik om Hom aan die wêreld bekend te maak.
Ons lewe in moeilike, deurmekaar tye waar miljoene mense na antwoorde soek. Hierdie manne wys vir ons die weg aan. Die lesse wat ons by hulle kan leer, is vandag nog net so relevant as toe hulle duisende jare gelede geleef het.
Hierdie manne het werklik geleef. Die verhale wat ek geskryf het, is op Bybelse gebeure gegrond. Vir 'n meer volledige verslag van Aäron se lewe kan jy Eksodus, Levitikus en Numeri in die Bybel lees. Lees ook meer oor Christus, ons Hoëpriester, in die boek Hebreërs.
Hierdie teks is ook 'n historiese roman. Die raamwerk is deur die Bybel voorsien, en die feite wat daarin